Hora

Un hora (d'o latín hora) ye una unidat de tiempo que se corresponde con a vinticuatrena parti d'un día solar meyo. Magnitudes, Dimensiones y Conversiones de unidades. Equinoccio. ISBN 978-980-237-119-8.

S'emplega pa o tiempo civil y ye formada por 60 minutos u 3600 segundos, encara que chicotas irregularidaz en a rotación d'a Tierra fan que siga menester fer achustes. Ya que dende 1967 o segundo se mide a partir de propiedaz atomicas muit precisas, pa mantener os stándards de tiempo amanaus a o día solar meyo se fan servir segundos intercalars.

Un reloch tien 2 u 3 sayetas: o segundero (a sayeta d'os segundos) fa 1 revolución en 1 minuto, o minutero (a sayeta gran) fa 1 revolución en 1 hora (60 min) y as horas (a sayeta chicota) 1 vuelta en 12 horas.

Exprisions relacionadas con a hora
 A l'atra hora: muit tarde.Con a variant a l'otra hora
 A horas mil: tarde de nueits.
 Bien d'hora: puntualment; bien luego.
 D'hora: luego.
 De la hora ansá: ya fa rato.Con a variant de la hora ensá
 De tota hora: siempre.Con a variant de toda hora
 En malhora: mal inte.
 Fer hora: asperar.
 Hora colada: bels minutos pasaus d'a hora exacta.
 Hora guallarda: mas d'una hora.
 Hora horada: hora exacta.Con a variant hora horata
 Hora de marras: tarde de nueits.
 Pasau hora: tarde de nueits.Con a variant pasaora

Notas

Referencias

Categoría:Unidaz de tiempo